Armata Sudanului susține că a preluat controlul asupra sediilor posturilor naționale de radio și televiziune. Anterior, acestea au fost controlate de Forțele paramilitare de sprijin rapid (RSF) cu care armata este în conflict.
Anunțul a fost făcut marți, potrivit Reuters. Clădirile se află în Omdurman, o zonă de la periferia capitalei Sudanului, Khartoum.
RSF nu a comentat informația.
Războiul dintre armata Sudanului și RSF a izbucnit la mijlocul lunii aprilie 2023, din cauza tensiunilor legate de planul de tranziție către guvernarea civilă. Cele două facțiuni au organizat o lovitură de stat în 2021, dar ulterior au intrat în conflict.